Τζέιμς Στορμ

Ο Τζέιμς Άλεν Κοξ (γεν. 1 Ιουνίου 1977) είναι Αμερικάνος επαγγελματίας παλαιστής, που εμφανίζεται στα ρινγκ ως "Κάουμποϊ" Τζέιμς Στορμ. Από το 2002, ο Στορμ παλεύει στο TNA Wrestling, όπου είναι ένας από τους παλαιότερους παλαιστές.

Καριέρα

World Championship Wrestling
Ο Κοξ αγωνιζόταν σε ανεξάρτητες εταιρίες πάλης στην ανατολική Αμερική, προτού μετακινηθεί στο World Championship Wrestling (WCW). Έκανε εμφανίσεις για τα σόου WCW Worldwide και WCW Saturday Night το 2000, χάνοντας συχνά από άλλους παλαιστές. Ο Στορμ επέστρεψε σε ανεξάρτητες εταιρίες, όταν το WCW εξαγοράστηκε από το WWE το 2001.

TNA Wrestling

Ομάδα με τον Κρις Χάρρις (2002–2006)
Τη 1 Ιουνίου 2002, ο Στορμ μαζί με τον Κρις Χάρρις πάλεψαν δοκιμαστικά σε ένα σόου. Χάρη στο αποτέλεσμα του αγώνα και οι δύο υπέγραψαν συμβόλαιο με τo νεοσύστατο TNA Wrestling. Σύντομα οι Τζέιμς Στορμ και Κρις Χάρρις άρχισαν να παλεύουν ως ομάδα, η οποία ονομάστηκε "Οι Πιο Καταζητούμενοι στην Αμερική" (America's Most Wanted). Στα τέλη του 2006, η ομάδα χώρισε επειδή ο Στορμ χτύπησε με ένα μπουκάλι μπύρας τον Κρις Χάρρις. Μέχρι τότε κατάφεραν να κερδίσουν έξι φορές τους ομαδικούς τίτλους της εταιρίας.

Beer Money (2008–2011)
Ο Στορμ απέκτησε το ρόλο του μπυρόβιου και απο το 2007 μέχρι το 2008 είχε κόντρες με τους Ράινο και Έρικ Γιάνγκ. Στις 12 Ιουνίου δημιούργησε ομάδα με τον Μπόμπι Ρουντ, η οποία ονομάστηκε Beer Money (ελλ: Λεφτά για μπύρες). Μαζί κατάφεραν να κερδίσουν το Ομαδικό Πρωτάθλημα TNA τον Αύγουστο. Στις 8 Ιανουαρίου, έχασαν τους τίτλους, όμως τους επανέκτησαν μετά από λίγες μέρες, για να τους ξαναχάσουν τον Απρίλιο.

Στις 15 Μαΐου, ο Τζέρεμι Μπόρας, ανακοίνωσε πως ο Στορμ υπέγραψε πολυετές συμβόλαιο με την εταιρία. Η Beer Money συνέχισε την ανοδική της πορεία και βρέθηκε να διεκδικεί το ομαδικό πρωτάθλημα απο την έμπειρη ομάδα 3-D (Μπράδερ Ρέι και Ντίβον). Κατάφεραν να τους κερδίσουν και έγιναν για τρίτη φορά ομαδικοί πρωταθλητές. Τον επόμενο μήνα έχασαν τους τίτλους, κόντρα στους Μπούκερ Τι και Σκοτ Στάινερ. Η ομάδα διεκδίκησε τους τίτλους για τους επόμενους μήνες, χωρίς επιτυχία. Τον Ιανουάριο του 2010, πήραν μια σημαντική νίκη απέναντι στην ομάδα των Κέβιν Νας και Εξ Πακ.

Όταν οι Χαλκ Χόγκαν και Έρικ Μπίσοφ ανέλαβαν τα ηνία της εταιρίας το 2010, ο τηλεοπτικός χρόνος της Beer Money μειώθηκε σημαντικά. Τον Μάρτιο σε επεισόδιο του TNA Impact!, οι δύο τους έγιναν αντιπαθείς στο κοινό, για να τραβήξουν τη προσοχή της νέας διεύθυνσης. Μετά από αρκετές ήττες, συναντήθηκαν με τον θρυλικό Ρικ Φλερ, ο οποίος τους έταξε θέση στη νέα του ομάδα, τη Fortune, αν κατάφερναν να τον εντυπωσιάσουν. Η Beer Money άρχισε να ορθοποδεί, νικώντας τους Μότορ Σίτι Μασίνγκανς, χάρη σε χτυπήματα με μπουκάλια μπύρας.

Στις 29 Ιουλίου, ο Ρικ Φλερ ανακοίνωσε πως ο Τζέιμς Στορμ και Μπόμπι Ρουντ, θα είναι τα δύο τελευταία μέλη της Fortune, μαζί με τους Έι Τζέι Στάιλς και Φράνκι Καζάριαν. Ενώ αργότερα εντάχθηκαν οι Ματ Μόργκαν και Ντάγκλας Γουίλιαμς. Η Fortune άρχισε μια κόντρα με τους EV 2.0, μια ομάδα που αποτελούταν από πρώην παλαιστές 
του Extreme Championship Wrestling. Στο μεγάλο σόου του TNA, το Bound for Glory, η Fortune έχασε απο τους Τόμι Ντρίμερ, Ρέιβεν, Ράινο, Σάμπου και Στίβι Ρίκαρντς, οι οποίοι ήταν τα μέλη της EV 2.0. Η Beer Money επέστρεψε στους τίτλους, στις 9 Ιανουαρίου 2011, όταν έγιναν για τέταρτη φορά Παγκόσμιοι Πρωταθλητές TNA. Για πολλούς μήνες υπερασπίζονταν τους τίτλους, καταφέρνοντας να γίνουν οι μακροβιότεροι Ομαδικοί Πρωταθλητές TNA.

Μοναχική πορεία (2011-σήμερα)
Ο Στορμ συμμετείχε σε ένα τουρνουά που θα αναδείκνυε τον πρώτο διεκδικητή για το Παγκόσμιο Πρωτάθλημα Βαρέων Βαρών, όμως δεν έφτασε μέχρι τον τελικό. Αυτός που νίκησε το τουρνουά ήταν ο Μπόμπι Ρουντ. Στο Bound for Glory, ο Ρουντ δεν κατάφερε να νικήσει τον πρωταθλητή, Κερτ Ανγκλ. Στις 18 Οκτωβρίου, ο Στορμ έλαβε αγώνα τίτλου και νίκησε τον Ανγκλ, για να γίνει ο Παγκόσμιος Πρωταθλητής. Η θητεία του ως πρωταθλητής δεν διήρκεσε για πολύ, αφού έχασε το πρωτάθλημα απο τον Μπόμπι Ρουντ, ο οποίος για να νικήσει τον χτύπησε με ένα μπουκάλι μπύρας στο κεφάλι. Με αυτό το τρόπο νίκης οι σχέσεις τους ψυχράθηκαν. Στη συνέχεια, ο Στορμ άρχισε μια κόντρα με τον Κερτ Ανγκλ, τον οποίο νίκησε στο Final Resolution. Στις 15 Απριλίου στο Lockdown, ο Στορμ διεκδίκησε ανεπιτυχώς το Παγκόσμιο Πρωτάθλημα, απο τον Μπόμπι Ρουντ.

Για δύο μήνες ο Στορμ απείχε από τα ρινγκ. Επέστρεψε στις 10 Ιουνίου στο Slammiversary και νίκησε τον μέχρι τότε αήττητο Κρίμσον. Έπειτα συμμετείχε στο τουρνουά Bound for Glory, που γίνεται για να οριστεί ο νέος διεκδικητής του Παγκόσμιου Πρωταθλήματος TNA. Ο Στορμ έφθασε στη πρώτη θέση, έχοντας περισσότερους βαθμούς από τους άλλους παλαιστές. Ο Μπόμπι Ρουντ του στέρησε τον τελικό αγώνα και αυτό είχε σαν αποτέλεσμα να φουντώσει η κόντρα τους που υπήρχε εδώ και ένα χρόνο. Στο Bound for Glory, σε έναν αγώνα με ακραίους κανόνες και με τον Κινγκ Μο ως βοηθητικό διαιτητή, ο Στορμ εξουδετέρωσε τον Ρουντ. Στο Turning Point, ο Στορμ νίκησε τους Μπόμπι Ρουντ και Έι Τζέι Στάιλς και έγινε ο νέος διεκδικητής του Παγκόσμιου Πρωταθλήματος. Έπειτα, ο Στορμ ρίσκαρε το προνόμιο αυτό κόντρα στον Ρουντ, ο οποίος κέρδισε και έγινε ο νέος διεκδικητής. Τον Ιανουάριο του 2013, άρχισε μια κόντρα με τον Κρίστοφερ Ντάνιελς. Στο Genesis, ο Στορμ έχασε από τον Ντάνιελς σε αγώνα ανάδειξης του διεκδικητή του Τίτλου Βαρέων Βαρών.

Πρωταθλήματα & Βραβεύσεις

Στο TNA Wrestling
Παγκόσμιο Πρωτάθλημα Βαρέων Βαρών (1 φορά)
Ομαδικό Πρωτάθλημα TNA (4 φορές) με τον Ρόμπερτ Ρουντ
Ομαδικό Πρωτάθλημα NWA (7 φορές) με τον Κρις Χάρρις (6) και τον Κρίστοφερ Ντάνιελς (1)

Απο το περιοδικό Pro Wrestling Illustrated
 Ομάδα της χρονιάς (2004) με τον Κρις Χάρρις
 Ομάδα της χρονιάς (2007, 2011) με τον Ρόμπερτ Ρουντ
 37ος ανάμεσα σε 500 παλαιστές (2011)
 12ος ανάμεσα σε 500 παλαιστές (2012)

Πηγές 

 https://web.archive.org/web/20120818160245/http://prowrestling.about.com/od/wwesmackdownwrestlers/a/james-storm-timeline.htm
 http://slam.canoe.ca/Slam/Wrestling/Bios/storm-james.html

Επαγγελματίες Παλαιστές
Επαγγελματίες Παλαιστές του TNA
Αμερικανοί άνδρες ηθοποιοί κινηματογράφου